วอนชาวญี่ปุ่นกว่า2แสนรีบอพยพ หวั่นดินถล่ม ฝนตกหนัก อาฟเตอร์ช็อกกว่า200ครั้ง
ญี่ปุ่นวอนประชาชนกว่า 2.4 แสนคนอพยพออกจากพื้นที่ หลังเกิดแผ่นดินไหวใหญ่ซ้ำสองเขย่าเกาะคิวชู หวั่นเกิดดินถล่มจากภูเขาเนื่องจากฝนตกหนัก ด้านนักธรณีวิทยาเตือนให้ระวังจะเกิดธรณีพิโรธรุนแรงอย่างน้อย ขนาด 5 ในบริเวณดังกล่าว ขณะที่ได้เกิดอาฟเตอรช็อกแล้วกว่า200 ครั้ง,เมื่อวันที่ 17 เม.ย. 59 สำนักข่าวต่างประเทศรายงานความคืบหน้าเหตุแผ่นดินไหวใหญ่ขนาด 7.3 เขย่าเกาะคิวชู ทางภาคใต้ของประเทศญี่ปุ่นซ้ำสอง เมื่อเวลา 01.25 น. ของวันที่ 16 เม.ย. 59 หลังจากเกิดแผ่นดินไหวขนาด 6.4 เมื่อค่ำวันที่ 14 เม.ย. จนสร้างความเสียหายอย่างหนักให้กับจังหวัดคูมาโมโต้ เนื่องจากอยู่ใกล้ศูนย์กลางแผ่นดินไหวที่มีความลึกเพียง 10 กม. และทำให้มีผู้เสียชีวิตแล้วกว่า 40 ราย บาดเจ็บจนต้องเข้ารับการรักษาพยาบาลกว่า 2,000 คน ในจำนวนนี้บาดเจ็บสาหัสเกือบ 200 ราย ว่า ชาวญี่ปุ่นหลายหมื่นคนที่ประสบภัยแผ่นดินไหว ต้องนอนอยู่ในเต็นท์ที่พักชั่วคราวท่ามกลางอากาศหนาวเย็น และเปียกชื้นจากฝนตกหนัก,ขณะเดียวกัน ทางการญี่ปุ่นได้ขอร้องให้ประชาชนกว่า 240,000 คน อพยพออกจากพื้นที่ เนื่องจากเกรงว่าฝนที่ตกลงมาอย่างหนักอาจทำให้เกิดดินถล่มลงมาจากภูเขา จนสร้างความเสียหายหนักมากขึ้นได้ ส่วนบรรดาเจ้าหน้าที่กู้ภัย และทหารนับ 20,000 นาย ต่างเร่งทำงานเพื่อพยายามช่วยชีวิตผู้ที่ติดอยู่ใต้ซากปรักหักพังของอาคารบ้านเรือนให้ได้มากที่สุด ขณะที่มีความวิตกกังวลว่าจะมีประชาชนอีกหลายสิบคนที่ยังติดอยู่ใต้ซากปรักหักพัง,ด้านนายกรัฐมนตรีชินโสะ อาเบะ ของญี่ปุ่น ได้กล่าวยอมรับก่อนหน้านี้ว่า มีประชาชนจำนวนมากต้องนอนอย่างไม่สะดวกสบายที่ศูนย์อพยพ ในเต็นท์ หรือแม้แต่ในรถยนต์ของพวกเขาในคืนแรกหลังเกิดแผ่นดินไหวใหญ่ แต่รัฐบาลกำลังทำงานอย่างหนักตลอดทั้งคืน เพื่อจัดหาอาหาร น้ำ ยา และเครื่องเวชภัณฑ์ไปช่วยเหลือผู้ประสบภัย พร้อมกับเตือนว่าเจ้าหน้าที่กู้ภัยกำลังทำงานแข่งกับเวลาเพื่อช่วยเหลือผู้ติดอยู่ใต้ซากปรักหักพัง ก่อนที่สภาพอากาศจะเลวร้ายลงไปกว่านี้,ข่าวแจ้งว่า หลังเกิดแผ่นดินไหวใหญ่เขย่าซ้ำจังหวัดคูมาโมโต้ ได้เกิดแผ่นดินไหวต่อเนื่อง หรืออาฟเตอร์ช็อกตามมาแล้วกว่า 200 ครั้ง  โดยนักธรณีวิทยายังเตือนว่า จะเกิดแผ่นดินไหวที่มีความรุนแรงอย่างน้อย 5 แมกนิจูดตามมาอีกในอีกไม่กี่วัน หรือไม่กี่สัปดาห์ข้างหน้า ขณะที่เหตุธรณีพิโรธขนาด 7.3 มีศูนย์กลางใกล้จังหวัดคูมาโมโต้ เป็นเหตุให้ภูเขาไฟอาโสะปะทุพ่นเถ้าถ่านออกมา และทางการได้ประกาศเตือนภัยอันตรายจากภูเขาไฟอยู่ที่ ระดับ 2,  ,แผ่นดินไหวญี่ปุ่น สะเทือนถึงขุนเขาฟูจิ ระเบิดรอวันปะทุ,ซับน้ำตาชาวญี่ปุ่น แผ่นดินไหวใหญ่ซ้ำสอง เสียหายยับ ดินถล่ม ภูเขาไฟปะทุ
ญี่ปุ่นวอนประชาชนกว่า 2.4 แสนคนอพยพออกจากพื้นที่ หลังเกิดแผ่นดินไหวใหญ่ซ้ำสองเขย่าเกาะคิวชู หวั่นเกิดดินถล่มจากภูเขาเนื่องจากฝนตกหนัก ขณะที่นักธรณีวิทยาเตือนให้ระวังจะเกิดธรณีพิโรธรุนแรงอย่างน้อย ขนาด 5 ในบริเวณดังกล่าว
แผ่นดินไหวญี่ปุ่น,แผ่นดินไหว,ญี่ปุ่น,อพยพ,ดินถล่ม,ฝนตกหนัก,ธรณีพิโรธ,จังหวัดคูมาโมโต้,ข่าว,ไทยรัฐออนไลน์,ข่าวต่างประเทศ